Carson McCullers

Balladen om den bedrøvelige kafé

og andre fortellinger

Oversatt av Ingrid Haug, MNO

Om forfatteren:

Carson McCullers (1917–1967) skrev romaner, noveller og to skuespill, i tillegg til essays og noe poesi. Allerede som tjuetreåring ble hun et viktig navn i den amerikanske samtidslitteraturen, takket være romandebuten Hjertet er en ensom jeger (1940). Mange av McCullers’ utgivelser skildrer den åndelige isolasjonen, og volden, som preger livet til samfunnets utstøtte og marginaliserte eksistenser i USAs sørstater. Få forfattere kan som McCullers skildre menneskets ensomhet, behovet for kjærlighet og for å bli sett. Så inntrengende og følsomt skriver hun om disse grunnleggende menneskelige behovene at hun knapt overgås av noen andre.

© Louise Dahl-Wolfe

Om oversetteren:

Boken er oversatt av Ingrid Haug. Haug er medlem av NO og NFF og har oversatt godt og vel 40 skjønnlitterære bøker. I tillegg har hun undervist i amerikansk litteratur i en årrekke, hovedsakelig ved UiO. Hun er også forfatter av boken Ingen svarte skyer (2000).

Om boken:

Miss Amelia er sterk, høy og velbeslått og driver et fremgangsrikt brenneri og en landhandel. At hun en gang var gift i bare ti dager, er det ingen som snakker høyt om. En dag kommer en pukkelrygget mann til byen. Han kaller seg fetter Lymon. Miss Amelia ser noe i mannen og gir ham husrom, og fra den dagen forandres alt. Landhandelen blir til en munter kafé og byen og innbyggerne våkner til liv når fabrikkfløyten signaliserer at arbeidsdagen er over. Når det banker på døren og hennes hevngjerrige eksmann står utenfor blir Miss Amelia innhentet av fortiden. Fetter Lymon velger side og et voldsomt drama preget av vold, hat og svik vokser fram; et trekantdrama som ikke ligner på noe annet i verdenslitteraturen.

Carson McCullers mesterverk Balladen om den bedrøvelige kafé foregår i de amerikanske sørstatene der lenkegjengens sang lyder som et gresk kor. Men det er også en inderlig sang om kjærlighet og ensomhet og om når kjærlighet blir til vold, hat og svik.

Tilbakemeldinger vedrørende denne boken kan sendes til ebok@aschehoug.no

Originalens tittel: The Ballad of the Sad Café

Copyright © The Estate of Carson McCullers and Columbus State University’s

Carson McCullers Center for Writers and Musicians

Norsk utgave © H. Aschehoug & Co. (W. Nygaard), Oslo 2018

www.aschehoug.no

Forfatterportrett: Louise Dahl-Wolfe, Collection Center for Creative Photography

© 1989 Center for Creative Photography, Arizona Board of Regents

Omslagsillustrasjon: © Henri Cartier-Bresson

Tilrettelagt for eBok av Type-it AS, Trondheim 2018

ISBN 978-82-03-37411-1